বান্দরবান বিশ্ববিদ্যালয়

বান্দরবান বিশ্ববিদ্যালয় বাংলাদেশের  বান্দরবান জেলার এবং দেশের প্রথম আধা-সরকারি বিশ্ববিদ্যালয়। এটি বান্দরবান জেলার প্রথম বিশ্ববিদ্যালয়। জেলা সদরের প্রবেশমুখে সুয়ালকে ১০০ একর জমির উপর স্থায়ী ক্যাম্পাস প্রতিষ্ঠার উদ্যোগ নেওয়া হয়েছে। সাময়িকভাবে বান্দরবান পৌর শহরের কেন্দ্রস্থলে স্থাপন করা হয়েছে অস্থায়ী ক্যাম্পাস। 


 ইতিহাস 
পার্বত্য চট্টগ্রাম বিষয়ক মন্ত্রী বীর বাহাদুর উশৈ সিং বিশ্ববিদ্যালয় প্রতিষ্ঠার উদ্যোগ নেন। বেশ কয়েকজন সমাজসেবক বান্দরবান পার্বত্য জেলা পরিষদ এই উদ্যোগকে এগিয়ে নেন। বান্দরবান শিক্ষা ও উন্নয়ন ফাউন্ডেশন ৭৫ শতাংশ এবং বান্দরবান পার্বত্য জেলা পরিষদ ২৫ শতাংশ বিনিয়োগ করে এই বিশ্ববিদ্যালয় প্রতিষ্ঠা করেন। ২০১৯ সালের ১৯ শে ফেব্রুয়ারি বিশ্ববিদ্যালয়টি যাত্রা শুরু করে।
২০১৯ সালের ১ সেপ্টেম্বর সুয়ালক ইউনিয়নে পার্বত্য চট্টগ্রাম উন্নয়ন বোর্ডের বাস্তবায়নে বান্দরবান বিশ্ববিদ্যালয়ের একাডেমিক ভবনের ভিত্তিপ্রস্তর স্থাপন করা হয়। পার্বত্য চট্টগ্রাম উন্নয়ন বোর্ডের বাস্তবায়নে বিশ্ববিদ্যালয়ের নিজস্ব ভূমির উপর ৫ কোটি টাকা ব্যয়ে বিশ্ববিদ্যালয়ের একাডেমিক ভবনের ভিত্তিপ্রস্তর স্থাপনের উদ্বোধন করেন বীর বাহাদুর উশৈসিং এমপি।

উপাচার্য
নিম্নোক্ত ব্যক্তিবর্গ বান্দরবান বিশ্ববিদ্যালয়ের উপাচার্য হিসেবে দায়িত্ব পালন করেন:
 এ. এফ. ইমাম আলি (২০১৯ - ২০২৩)
 মোহাম্মদ মুহিবউল্যাহ ছিদ্দিকী (২০২৫- বর্তমান)

 অনুষদ ও বিভাগসমূহ 

 বিজ্ঞান, প্রকৌশল ও প্রযুক্তি অনুষদ 
 কম্পিউটার সায়েন্স এন্ড ইঞ্জিনিয়ারিং বিভাগ

 ব্যবসায় প্রশাসন অনুষদ 
ব্যবসায় প্রশাসন বিভাগ
হসপিটালিটি এন্ড টুরিজম ম্যানেজমেন্ট বিভাগ

 কলা, সামাজিক বিজ্ঞান ও আইন অনুষদ 
 ইংরেজি বিভাগ
 শাসন ও উন্নয়ন শিক্ষা বিভাগ

 আরও দেখুন 
 বাংলাদেশের বিশ্ববিদ্যালয়সমূহের তালিকা

 তথ্যসূত্র 

 বহিঃসংযোগ 

বিষয়শ্রেণী:২০১৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:বান্দরবান জেলার শিক্ষাপ্রতিষ্ঠান